Kitba ta' XWEJJAH TREVOR ZAHRA Jien u għaddej bil-karrozza minn triq fil-kampanja, ilmaħt xiħ bil- qiegħda ġod-daħla ta' bieb, Kien il-Hadd fil-għaxija, f'xi s-sagħtejn, jum sabiħ b'xemx sħuna …. il-ħin meta, wara ikla taiba kulħadd joh- roġ iterraq għall-arja safja. U x-xwejjaħ ħareġ ukoll … bil-qiegħda fuq siġġu maħmuġ ġod-daħla ta' bieb. Mgħawweġ ganġ u b'wiċċu ċatt lejn l-art. Stħajjiltu biċċa mill-imgħoddi, bħall-ġebel tas-sejjieħ u n-niċeċ tal-madonni. U meta rġajt lura wara xi siegħa jew tnejn, ix-xiħ kien għadu hemm, fl-istess qaghda, wiċċu ċatt lejn l-art U n-nies għaddejjin fil-karrozzi jvenvnu, jiddieħku u jlabalbu u jdoqqu r-radjijiet u jisimgħu d-diski … ilkoll jagħmlu ħ'lithom biex jaq- tgħu l-ġimgħa u jistrieħu, ibiddlu l-ambjent, jaljenaw irwieħhom mir- rutina. U x-xwejjaħ ħareġ jiddeverti waħdu ġod-daħla tal-bieb Wiċċek 'l isfel mgħawweġ ganġ, x'inti taħseb xwejjaħ7 X'inhu għaddej fid-dalma t'ghajnejk magħluqa7 Tgħid hemm moħbija elf ġrajja ta' mgħoddi sewdieni) Qed tibki l-ħajja li Ilum xrafet u waslet fi trufha7 Tgħid qed tixxennaq għal dak li mar u ma ierġax jiġi7 Inti biss taf. Jien rajtek għal ftit sekondi. Lanqas wiċċek ma rart. U inti ma ntbaħtx bija. Għalik ma neż:stix. Iżda għadni qed narak qud- diem għajnejja bil-beritta sewda taħbilek kull emozzjoni. Iżda la ma nafekx għax għandi naħseb fid-dieqaż Minn jaf, wara kollox, intix tħossok ħieni bis-snin wara dahrek imgħoddija fis-sliem u l-ġabra Min jaf intix taħseb f'ulied uliedek li lum l-għaxqa ta' żmienek7 Tgħid qed togħxa b'dik ir-roqgħa xemx mifruxa fuq saqajk għerja, u bla ma taħseb f'xejn qed tħossok ħieni bla ma taf l-ghaliex2 Wiċċi 'l isfel mgħawweġ ganġ, jien ukoll bħalek, Naħseb ukoll fil- ġejjieni. Nixtieq xjuħija bħal tiegħek, fejn bil-qiegħda ġod-daħla ta' xi bieb noqgħod nogħxa bl-imgħoddi, bil-preżent … u ma n'bżax mill-ġej- jen'. Sabiħa x-xjuħija … daqs il-weraq oranġjo fit-telqa t'Ottubru, jew il-ħmura tax-xemx żurżigija, jew id-daqq ta' kitarra f'nofs lejla sajfija. Sabiħa l-milja ta' kollox. Ċirku sħiħ fejn il-bidu jiltaqgħa u jitgħannaq mat-tmiem. Sabiħ it-tm'em …. it-tmiem ta' rumanz, il-final ta' opra, l- egħluq ta' festa. Sabiħ aktar mill-bidu. Sabiħa l-mewt. Sabiħ kull m'hu parti miċ-ċirku, Mingħa'r il-mewt il-ħajja ssir monotonija waħidha. Kollox sabiħ. 86 IL-MALTI Ibqa' bil-qiegħda ġod-daħla tal-bieb, u waqt li x-xemx tmellislek il-pala ta' sieqek xierfa, aħseb xwejjah, aħseb fil-ġrajja tiegħek u tiegħi u tagħhom u tagħna. Int ma tafnix u jien ma nafekx. iżda ikoll qegħdin ġo ċirku wieħed. U f'dan iċ-ċirku kollox sabiħ. Ibqa' kif int. Terfax wiċ- ċek 'il fuq. Tħallix insir nafek.